Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: A Munka Törvénykönyvérõl szóló 1992. évi XXII. törvény (a továbbiakban: Mt.) 87. § (1) bekezdése sorolja fel a
Paragraph Index: 1667

A Munka Törvénykönyvérõl szóló 1992. évi XXII. törvény (a továbbiakban: Mt.) 87. § (1) bekezdése sorolja fel a munkaviszony megszüntetésének eseteit. A b) pont értemében a munkaviszony megszüntethetõ rendes felmondással. Az erre vonatkozó további szabályokat az Mt. a „Rendes felmondás” cím alatt foglalja össze (87–94. §). A 89. § (1) bekezdése úgy rendelkezik, hogy a „határozatlan idejû munkaviszonyt mind a munkavállaló, mind a munkáltató felmondással megszüntetheti, ettõl érvényesen eltérni nem lehet.” A rendes felmondás tehát a határozatlan idejû munkaviszony egyoldalú jognyilatkozattal történõ megszüntetését jelenti. Ehhez kapcsolódóan az Mt. 89. § (2) bekezdése elõírja, hogy a munkáltató – kivéve, ha a munkavállalóaz Mt. szerinti nyugdíjasnak minõsül – köteles felmondását megindokolni. Az indokolásból a felmondás okának világosan ki kell tûnnie. Az Mt. említett szabályai – a nyugdíjas munkavállalókra vonatkozó, 2000-ben beiktatott kivételtõl eltekintve – hatályba lépésüktõl kezdve változatlan tartalommal élnek. A fentiekbõl következik, hogy a munkáltató jelenleg is köteles a rendes felmondását indokolni. Azonban önmagában emiatt, illetve azért, mert „igen” válasszal a választópolgárok a hatályos szabályok fenntartását támogatják, a kérdés nem tekinthetõ megtévesztõnek. Az indítványozók által kifogásolt „továbbra is” fordulat valójában épp azt juttatja kifejezésre, hogy a kérdésre adott „igen” válasszal szavazók a hatályos rendszer fenntartását, míg a „nem”-mel annak megváltoztatását, a munkáltatói indokolási kötelezettség megszüntetését támogatják. Ezzel együtt az is egyértelmû, hogy eredményes népszavazásnyomán a jogalkotótterheli-e jogalkotásikötelezettség, s ha igen, milyen tartalommal. Az Alkotmánybíróság emellett megjegyzi: a kérdés megfogalmazására olyan körülmények között került sor, amikor nyilvánosságot kapott, hogy folynak az új Munka Törvénykönyvének elõkészületei. Társadalmi vita folyik a tervezett változtatásokról, így a munkaviszony munkáltató által történõ megszüntetésének feltételeirõl. A népszavazási kezdeményezés ebben a társadalmi vitában való állásfoglalásrairányul. Miután a kérdés tartalmát képezõ rendelkezés az Mt. elfogadása óta változatlan, széles körben, mind a munkáltatók, mind a munkavállalók körében ismert szabály. Így e körülményekre figyelemmel sem helytálló a kérdés megtévesztõ, illetve félrevezetõ jellegére alapított érvelés. Minderre tekintettel az Alkotmánybíróság nem találta megalapozottnak az Nsztv. 13. § (1) bekezdésének sérelmére alapozott kifogást.

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes